ร้านนี้เด่นเรื่องปูมาก เพราะเป็นปูสดที่สั่งตรงจากฮอกไกโด จะมาแบบแช่แข็งมา ก่อนมากินที่ร้านต้องโทรจองปูก่อนจะมีวันที่ปูเข้า และ ต้องรอปูละลายประมาณ 3 ชม จึงต้องคำนวณวันเวลาที่จะมากิน ปูโดยประมาณน้ำหนักตั้งแต่ 2 กิโลไปจนถึง ใหญ่สุดที่เคยได้ยิน 5 กิโล แต่เพื่อนบางคนก็เคยบอกว่าร้านนี้มีถึง 7 กิโล

เมื่อสั่งปูทาราบะแล้วทางร้านจะถามว่าเราจะให้ปรุงแบบใด กินสด เผาเกลือ ชาบู ผัดเนย และ อื่นๆ 

ครั้งนี้ได้ปูทาราบะมาประมาณ3.5กิโล ราคาตกอยู่ที่ 9,000 บาท กินกันจนเดินกันเป็นปูเลยค่ะ สดหวานอร่อย

สำหรับเมนูปลาดิบก็สด แต่มาร้านนี้มุ่งเน้นปูทาราบะเป็นหลัก ช่วงขาก้ามปูใหญ่มากลองเทียบกับตะเกียบให้เห็นเลยค่ะ